יגאל אהובי

יגאל דוד אהובי (נולד במרץ 1953) הוא איש עסקים ואספן אמנות ישראלי. עשה את עיקר הונו בהשקעות בנדל"ן בממלכה המאוחדת. ביולי 2020, העריך המגזין TheMarker את הונו, ב"רשימת עשירי ישראל" שפרסם, בכ-150 מיליון דולר. אהובי הוא בעל תואר ראשון בחשבונאות וכלכלה מאוניברסיטת תל אביב. לאחר סיום לימודיו התמחה במשרד רואי החשבון אליעזר אורן. לאחר שסיים את ההתמחות עבד כרואה חשבון בחברת הנדל"ן "פרופיט" שבשליטת איש העסקים צבי יצחקי. בגיל 28 החל לרכוש בעצמו נתחים מ"פרופיט". בשנת 1986 החל להשקיע בנדל"ן בבריטניה, הרכישה הראשונה שלו הייתה בניין משרדים בעיר נורת'המפטון, תמורת 1.5 מיליון ליש"ט. הבניין כולו היה מושכר למשרד ממשלתי והתשואה עליו הייתה מובטחת. בשנים שלאחר מכן התמקד ברכישת נכסים בישראל, בעיקר בתל אביב. בשנת 1993, הקים את חברת "פרתם", שמרכזת את השקעותיו בישראל. בשנת 1994, בעקבות הרפורמה בישראל בנוגע לאחזקת נכסים זרים ואפשרות יצוא של הון ישראלי מהמדינה, החל אהובי לגייס הון ממשקיעים פרטיים ומחברות ציבוריות, לצורך השקעות בנדל"ן מניב בממלכה המאוחדת, ואחר כך באירופה. הכניסה לשוק הבריטי נעשתה בתזמון טוב, לאחר קריסת מחירי הנדל"ן במדינה בתחילת שנות ה-90, החלה תקופה של עליית מחירים. עד שנת 2005 צבר, עם שותפים, תיק נכסים ששווי הוערך ב-3 מיליארד ליש"ט. באותה עת נחשף לראשונה לציבור בריאיון שנתן למגזין הנדל"ן הבריטי "Property Week", עד אז מעולם לא התראיין בתקשורת. באותן השנים ביצע השקעות רבות בשותפות עם חברת דלק נדל"ן של יצחק תשובה. בין השאר רכשו את חברת NCP (נשיונל קאר פארקס) המחזיקה בכ-100 חניונים רבי קומות בלונדון וערים נוספות, ומכרו אותה ברווח ניכר לאחר שנה. בסוף 2005, רכשו "דלק נדל"ן" ואהובי 16 בתי מלון של רשת הילטון באנגליה תמורת 3.3 מיליארד שקל. לאחר המכירה הילטון שכרה מהם את בתי המלון לתקופה של 30 שנה. לעסקה הצטרפה גם חברת אפריקה ישראל להשקעות, שהייתה אז בשליטת לב לבייב. בינואר 2006, מכר אהובי בניין משרדים בעיר מנצ'סטר, שרכש במקור, ביולי 2000 תמורת 26.75 מיליון ליש"ט, תמורת 36.4 מיליון ליש"ט. הוא מיד נכנס לעסקת ענק נוספת עם "דלק נדל"ן" והבנק "Royal Bank of Scotland" לרכישה והשכרה של 46 מלונות של רשת מריוט תמורת 8.3 מיליארד שקל. בספטמבר 2006, רכש את בית החולים הפרטי הרצליה מדיקל סנטר, ובפברואר 2009 מכר אותו לשירותי בריאות כללית. במרץ 2007 רכש אהובי את השליטה בחברת הנדל"ן המניב "רבד", הנסחרת בבורסה לניירות ערך בתל אביב. באמצעות "רבד" גייס כמה מאות מיליוני שקלים באיגרות חוב, והשקיע בנכסים שונים ברחבי אירופה. באחת העסקאות רכש, אהובי ישירות ודרך חברת "רבד", בשותפות עם איש העסקים ג'ורג' חורש, שש חנויות של רשת בתי הכלבו הבריטית "דבנהמס", תמורת 384 מיליון שקל, ומכר אותם אחרי חצי שנה, לקרן פנסיה בריטית גדולה תמורת כ-438 מיליון שקל. העסקה שיקפה למוכרים תשואה של כ-40% על ההון שהושקע בנכסים. באותה עת גם השקיע בנכסים בישראל, בין השאר רכש את המרכז המסחרי הישן ברמת אביב, ותכנן לבנות במקומו מגדל מגורים. לבסוף מכר את המגרש. בעקבות המשבר הכלכלי העולמי ב-2008 נקלעו עסקיו של אהובי לקשיים. אחד השותפים לעסקת המלונות תבעה אותו, חברת "דלק נדל"ן" נכנסה להסדר חוב, ולבסוף הבנק שמימן את עסקת "מריוט", החליט לממש את זכותו ולהשתלט על הנכסים. עם זאת הוא התאושש מהמשבר במהירות וחזר להשקיע בנכסי נדל"ן ברחבי אירופה. הוא אף רכש בהנחה הלוואות שנתנו לו בנקים שנקלעו לקשיים. בשנת 2010, מונה ליושב ראש חברת "רבד". בתחילת 2017 נכנס להשקעה בדיור מוגן ובתי אבות, שרכש 19 בתי אבות בלונדון וסביבתה, הכוללים 1,120 חדרים, בשותפות עם חברת "בית הזהב". בעשור השני של המאה ה-21 החל אהובי לממש חלק מהנכסים שלו בישראל, ובפברואר 2019 מכר את השליטה בחברת "רבד". בקיץ 2015 רכש, בשותפות עם חברת "בית הזהב" של קבוצת רובינשטיין, 8 בתי אבות באנגליה תמורת 370 מיליון שקל. באוגוסט 2022, שופט המחלקה הכלכלית בבית המשפט המחוזי בתל אביב קנס את אהובי על כך שלא דיווח, לפי חוק ניירות ערך, על עסקה פרטית שביצע בעת שהיה בעל השליטה בחברת הנדל"ן "רבד". אוסף האמנות של אהובי הוא אוסף האמנות הפרטי הגדול בישראל, וכולל כ-1,100 יצירות אמנות של אמנים בינלאומיים וישראלים. את היצירות החל לרכוש בסוף שנות ה-90, ובהדרגה צבר אוסף רחב היקף. האוסף מאוחסן בישראל ובלונדון. בשנת 2008 מינה את שרית שפירא לאוצרת האוסף. בסוף 2014 פרשה מתפקידה והמשיכה לשמש כיועצת אמנותית של האוסף. במקומה מונה מתן דאובה לאוצר ומנהל האוסף. בסוף 2013, שכר אהובי למשך ארבע שנים את רוב שטח הגלריה האוניברסיטאית לאמנות ע"ש גניה שרייבר באוניברסיטת תל אביב. זאת במטרה להציג בגלריה סדרה של 12 תערוכות של יצירות מהאוסף הפרטי שלו, להם הכניסה הייתה בחינם. ההסכם הוגדר כתרומה, וגרר ביקורת על חוסר שקיפות ועל חדירת בעלי ההון למרחב הציבורי. מצד שני, זכה המהלך לתגובות חיוביות, על הזדמנות שהוא נותן לציבור להיחשף ליצירות מהשורה הראשונה של אמנים ישראלים ובינלאומיים. בינואר 2017, מכר אהובי חלק מהיצירות שבאוסף האמנות שלו. היצירות כולן היו של אמנים ישראלים מוכרים, לטענת מספר אמנים, במחירים נמוכים יחסית לשוויין המוערך. אהובי מסר שההכנסות מהמכירה יועברו כתרומה לארגון "הישראלים", עמותה הפועלת נגד הסתה וגזענות ברשת. אהובי גרוש ואב לשניים. בתחילת שנות ה-2000 חילק את זמנו בין מגורים בלונדון ובתל אביב. אחרי גירושיו היה בן זוגה של יפעת גוריון, שהייתה קודם אשתו השלישית של עידן עופר. אהובי נתן חסות ליריד האמנות "צבע טרי" שאוצרת יפעת גוריון, ונהג גם להעניק ביריד מדי שנה פרס על שמו לאמן צעיר. מאז 2013 הוא בן זוגה של גלית גוטמן. הם מתגוררים בתל אביב. בלוג האמנות של יגאל אהובי מיכאל רוכוורגר, המספרים של יגאל אהובי: 30 מיליארד שקל, 10 שנים, באתר TheMarker‏, 29 בנובמבר 2007 איתן אבריאל, 246 מיליארד דולר: השווי של 500 עשירי ישראל נחשף - כך הם נהיו עשירים יותר, באתר TheMarker‏, 12 ביולי 2020 הלית ינאי לויזון, ‏יגאל אהובי: מתווך על ותופר העסקאות, באתר גלובס, 24 בינואר 2010 שוקי שדה, "ממולח, נוקשה, חותך ללא היסוס" - האם יזם הנדל"ן, יגאל אהובי, ישרוד את המשבר הנוכחי בענף?, באתר TheMarker‏, 29 באוגוסט 2008 טלי ציפורי, ‏"אני עושה הכל. השותפים שלי פאסיבים", באתר גלובס, 27 בנובמבר 2005 טלי ציפורי, ‏יגאל אהובי: "דלק לא עושה עסקת נדל"ן אחת באירופה בלעדי", באתר גלובס, 24 בנובמבר 2005 שי שלו, ‏תשובה ואהובי מרחיבים עסקיהם המשותפים: דלק במו"מ להצטרף לגרעין השליטה בנצבא, באתר גלובס, 24 בספטמבר 2003 עמי גינזבורג, יגאל אהובי מוביל את דלק לרכישת חניונים בבריטניה ב-600 מיליון ליש"ט, באתר TheMarker‏, 14 ביולי 2003 איתן אבריאל, לאחר שנה בלבד: תשובה, אהובי, סוארי ובירן מימשו השקעה של מיליארד דולר בחברת חניונים בבריטניה, באתר TheMarker‏, 12 בדצמבר 2004 רונן סרברניק, דלק נדל"ן ויגאל אהובי קונים מהילטון 16 בתי מלון באנגליה ב-3.3 מיליארד שקל, באתר TheMarker‏, 23 בנובמבר 2005 עומר שרביט, אפריקה ישראל קונה 10% מעסקת ההילטונים של יגאל אהובי באנגליה תמורת 330 מיליון שקל , באתר TheMarker‏, 13 בדצמבר 2005 סוכנויות הידיעות, יגאל אהובי מכר בניין בעיר מנצ'סטר ברווח של 17 מיליון דולר, באתר הארץ, 10 בינואר 2006 טלי ציפורי, ‏יגאל אהובי גוזר קופונים:מכר בניין במנצ'סטר ברווח של 18 מיליון דולר, באתר גלובס, 11 בינואר 2006 רונן סרברניק, יגאל אהובי צפוי לרכוש את פעילות המלונאות של מריוט ו-ווייטברד בבריטניה בעלות של כמיליארד ליש"ט, באתר TheMarker‏, 19 בינואר 2006 חברת מדילנד שבראשות איש העסקים יגאל אהובי רוכשת את המרכז הרפואי הרצליה מדיקל סנטר תמורת כ-40 מליון דולר, באתר TheMarker‏, 28 בספטמבר 2006 אמיר כידן, ‏המרכז הרפואי הרצליה "מדיקל סנטר" נמכר ליגאל אהובי תמורת כ-40 מליון דולר, באתר גלובס, 28 בספטמבר 2006 שי ניב, ‏בר-און אישר: רכישת מדיקל סנטר הרצליה על ידי קופ"ח כללית תצא לדרך באיחור של שנה, באתר גלובס, 22 בפברואר 2009 גולן פרידנפלד, ‏כפי שפורסם לראשונה ב"גלובס": יגאל אהובי רוכש השליטה ברבד לפי שווי של 53 מ' ד', באתר גלובס, 4 בפברואר 2007 מיכאל רוכוורגר, במדרוג מאמינים ביגאל אהובי: העניקו דירוג A2 - סיכון נמוך - לאג"ח בהיקף של עד 500 מ' ש' שבכוונת רבד לגייס, באתר TheMarker‏, 13 בדצמבר 2007 רועי מלצר, ‏רבד שבבעלות יגאל אהובי תחל ברוד-שואו לגיוס ראשון של אג"ח בסך 200–300 מיליון ש', באתר גלובס, 11 בדצמבר 2007 רבד של יגאל אהובי רוכשת מרכז מסחרי באנגליה ב-210 מיליון שקל, באתר TheMarker‏, 1 במאי 2008 מיכאל רוכוורגר, יגאל אהובי מתניע את הפעילות ברבד: החברה ודלק נדל"ן רכשו את בניין אוניברסיטת ברלין תמורת כ-548 מיליון שקל, באתר TheMarker‏, 1 ביולי 2007 מיכאל רוכוורגר, חברת הנדל"ן רבד רכשה 5 נכסים בשווייץ תמורת 125 מיליון שקל, באתר TheMarker‏, 26 בספטמבר 2010 מיכאל רוכוורגר, בתוך חצי שנה: רווח של 54 מיליון שקל לאהובי וחורש בלונדון, באתר הארץ, 11 בינואר 2010 שירה חורש, ‏יגאל אהובי ורבד מוכרים את נכסי דבנהמס ב-73 מיליון ליש"ט, באתר גלובס, 10 בינואר 2010 שלומית צור, ‏תושבי רמת-אביב ג': לבטל הקמת מגדל של יגאל אהובי, באתר גלובס, 30 ביוני 2014 נמרוד בוסו, היזם יגאל אהובי מכר מגרש להקמת מגדל יוקרה ב-250 מיליון שקל, באתר TheMarker‏, 1 בפברואר 2017 ענת ציפקין, חשיפת "כלכליסט": עסקת המלונות באנגליה מגיעה לבית המשפט, באתר כלכליסט, 3 בספטמבר 2008 לירוי פרי, 5 כוכבים נופלים: כרישי הנדל"ן שהשקיעו במריוט קברו 830 מיליון שקל, באתר כלכליסט, 16 ביוני 2011 אבי שאולי, ‏רבד רוכשת ברווח חלק מהלוואה ששימשה לרכישת נכס בגרמניה, באתר גלובס, 19 בינואר 2010 רם עוזרי, רבד: בעל השליטה יגאל אהובי מתיישב על כסא היו"ר, באתר TheMarker‏, 1 בנובמבר 2010 ערן אזרן, בית הזהב ורבד רכשו 13 בתי אבות בכ-76 מיליון ליש"ט; "הדמוגרפיה משתנה במהירות", באתר TheMarker‏, 19 בפברואר 2017 יניב מגל, ‏האקזיט של יגאל אהובי: מכר בניין בת"א ב-24 מיליון שקל, באתר גלובס, 21 במרץ 2016 שלומית צור, ‏יגאל אהובי מכר בניין ברחוב אחד העם בתל אביב תמורת 20 מיליון שקל, באתר גלובס, 4 באפריל 2013 אביב לוי, ‏המימוש של אהובי: השליטה בחברת הנדל"ן רבד נמכרת ב-104 מיליון שקל, באתר גלובס, 12 בפברואר 2019 אביב לוי, ‏לאחר שמנייתה איבדה יותר מ-30% בקורונה: יונל כהן ואיציק עוז מעבים את החזקתם ברבד, באתר גלובס, 6 בדצמבר 2020 ערן אזרן, עסקת ענק: יגאל אהובי ומשפחת רובינשטיין ירכשו 8 בתי אבות באנגליה ב-370 מיליון שקל, באתר TheMarker‏, 30 באוגוסט 2015 עידו באום, בית המשפט הכלכלי קבע: יגאל אהובי התנהל ב"רשלנות חמורה", אך ישלם קנס קל, באתר TheMarker‏, 25 באוגוסט 2022 איתן בוגנים, התערוכה הראשונה של אוסף אהובי בגלריה האוניברסיטאית תוקדש למגדלים, באתר הארץ, 31 בדצמבר 2013 דנה גילרמן, הבראסרי של עולם האמנות, באתר הארץ, 4 ביולי 2008 שני ליטמן, שרית שפירא פורשת מתפקידה כאוצרת האוסף של יגאל אהובי, באתר הארץ, 30 בדצמבר 2014 שני ליטמן, האוצר החדש באוסף יגאל אהובי לא רוצה להגדיר את עצמו כאוצר, באתר הארץ, 29 בדצמבר 2015 שני ליטמן, אוניברסיטת ת"א תשכיר את הגלריה האוניברסיטאית לאספן יגאל אהובי, באתר הארץ, 9 בדצמבר 2013 חגית פלג-רותם, ‏אהובי ישלם לאונ' תל-אביב 75 אלף ד' לשנה, באתר גלובס, 13 בינואר 2014 גליה יהב, למה אוניברסיטת תל אביב לא חושפת את פרטי ההסכם עם איל הנדל"ן יגאל אהובי?, באתר הארץ, 2 בינואר 2014 איתן בוגנים, מחריף המאבק נגד אוניברסיטת ת"א והאספן יגאל אהובי, באתר הארץ, 24 בדצמבר 2013 טל ניב, מה תעשה בלי יגאל אהובי?, באתר הארץ, 4 בפברואר 2014 מלני שטרן, יגאל אהובי מוכר יצירות אמנות במחירים נמוכים במיוחד - והאמנים הישראלים מתוסכלים, באתר הארץ, 10 בינואר 2017 שהפסגה של אהובי ועופר, באתר גלובס, 1 ביוני 2009 דפנה מאור,מיכאל רוכוורגר, לונדון מחכה להם, באתר TheMarker‏, 27 בדצמבר 2007 יצחק דנון, ‏עידן עופר מתנגד לדרישת גרושתו לקבל את טיוטות הסכם הממון: "מנסה לבנות גירסה שקרית כדי להכין תביעה ממונית", באתר גלובס, 22 בפברואר 2009 רעות ברנע, לאן הלך אהובי, באתר כלכליסט, 27 באוקטובר 2014 יפעת הללי אברהם, ‏תמונות ראשונות: גלית גוטמן והחבר המיליונר, באתר ‏מאקו‏, 8 באוקטובר 2013 גלית גוטמן ויגאל אהובי - "גרושים", באתר וואלה, 6 במאי 2021